b"\n_START_ARTICLE_\nRyan Newman (igralka)\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nRyan Whitney Newman se je rodila 24. maja 1998 v Manhattan Beachu, Kalifornija, Zdru\xc5\xbeene dr\xc5\xbeave Amerike. Trenutno prebiva v Kaliforniji s sestro Jessico in star\xc5\xa1i. Njeni hobiji so gimnastika, ples, hip hop in petje. Je prijateljica igralkaigralke Taylor Dooley.\n_START_SECTION_\nKariera\n_START_PARAGRAPH_\nS svojo igralsko kariero je Ryan Newman za\xc4\x8dela pri komaj treh letih, torej leta 2001, ko je za\xc4\x8dela z avdicijami za razne reklame. \xc5\xbde v zelo zgodnjih letih je igrala v reklami za podjetje Kraft Foods, ki je bila predvajana ve\xc4\x8d kot dve leti._NEWLINE_Njena najbolj znana vloga je pri\xc5\xa1la, ko je bila stara osem let, leta 2006 in je v filmu Zoom, kjer je igrala ob Courtney Cox, Timu Allenu in Chevyju Chasu. Igrala je Cindy Collins, deklico z nadnaravnimi mo\xc4\x8dmi, ki sku\xc5\xa1a re\xc5\xa1iti svet. Leta 2007 je za to vlogo prejela nominacijo za nagrado Young Artist Award._NEWLINE_Istega leta je igrala v animiranemu filmu Roberta Zemeckisa in Stevena Spielberga, filmu Hi\xc5\xa1a po\xc5\xa1ast. Film govori o treh otrocih, ki sku\xc5\xa1ajo ugotoviti, kaj se skriva za zidovi srhljive in po\xc5\xa1astne hi\xc5\xa1e. Poleg nje so v filmu igrali tudi Steve Buscemi, Nick Cannon, Maggie Gyllenhaal, Kevin James, Jason Lee in Catherine O'Hara._NEWLINE_V letu 2007 smo Ryan Newman lahko opazili v vlogi mlaj\xc5\xa1e Miley Stewart v televizijski seriji Hannah Montana in sicer v epizodah\xc2\xa0\xc2\xbbI Am Hannah, Hear Me Croak\xc2\xab\xc2\xa0in\xc2\xa0\xc2\xbbSmells Like Teen Sellout\xc2\xab. Delala je tako z Billyjem Rayjem Cyrusom, kot z Brooke Shields. V letu 2008 je igrala tudi ob Jasonu Biggsu in sicer v komediji Lower learning. Zgodaj v letu 2009 je dobila manj\xc5\xa1o vlogo Ginger Tachter v Disney XD televizijski seriji Zeke & Luther, ki je v Kanadi iz\xc5\xa1la 20. septembra 2009, snema pa jo do danes."